«Ակնհայտ է, որ հանրապետականներին չեն սիրում, բայց ես չեմ կարծում, որ պատճառը նրա հանրապետական լինելն էր, նման գրառումներ մենք բազմիցս ենք տեսել ընդդիմադիր կանանց մասին, կամ այն լիդեր կանանց մասին, ովքեր քաղաքականությունից դուրս են։ Այստեղ կապ չունի ոլորտը և թե որ կուսակցությանն ես հարում, այստեղ հարցն այն է, որ եթե կինը մեր հասարակության մեջ որոշակի հաջողությունների է հասնում, ընդ որում եթե աճը թռիչքային է լինում, այդ դեպքում մարդիկ ոչ թե մտածում են՝ արդյոք իր մասնագիտական ունակություններն են պատճառը, որ այդ աճը ունեցել է, այս սկսում են քչփորել ու մտածել, որ այլ ենթատեքստ, այլ պատճառներ կան, մտածում են, որ մեր հասարակությունում կինը հաջողությունների կարող է հասնել այլ միջոցներով, ոչ թե իր խելքի»,- ասում է Նիկողոսյանը։